รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 5 ครั้งที่ 3/2561
วันจันทร์ที่ 12 มีนาคม 2561
รอง นรม.พล.อ.ประวิตรฯ เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 5 ครั้งที่ 3/2561
รอง นรม.พล.อ.ประวิตรฯ เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 5  ที่ประชุมรับทราบความคืบหน้าการดําเนินการ ของคณะอนุกรรมการต่าง ๆ โดยสอดคล้องตามแผนพัฒนาประเทศและโครงการไทยนิยม ยั่งยืน ตามนโยบายของรัฐบาล
วันนี้ (12 มี.ค. 61) เวลา 09.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 5 ครั้งที่ 3/2561 สรุปสาระสําคัญดังนี้
ที่ประชุมรับทราบความคืบหน้าการดําเนินการของคณะอนุกรรมการขับเคลื่อนและปฏิรูป การจัดการที่ดินและผังเมือง ซึ่งผลการจัดที่ดินทํากินให้ชุมชนตามนโยบายรัฐบาล (คทช.) พ.ศ. 2558 - 2561 โดยดําเนินการในพื้นที่ 184 พื้นที่ 63 จังหวัด สามารถจัดคนเข้าทําประโยชน์ในพื้นที่แล้ว จํานวน 39,382 ราย ใน 49,640 แปลง เนื้อที่ประมาณ 277,407 ไร่
พร้อมกันนี้ ที่ประชุมรับทราบความคืบหน้าการดําเนินการของคณะอนุกรรมการขับเคลื่อนและปฏิรูป ภาคการเกษตร วัตถุประสงค์ เพื่อพัฒนาศักยภาพการผลิตที่สอดคล้องกับความต้องการของตลาด ลดต้นทุนการผลิต และเพิ่มผลผลิต สนับสนุนโครงสร้างพื้นฐานทางการเกษตร สร้างทักษะในการประกอบอาชีพทั้งในและนอกภาคเกษตร เพื่อเพิ่มรายได้ให้เกษตรกรรายย่อย ควบคู่กับการสร้างมูลค่าเพิ่มสินค้าทางการเกษตร เพื่อลดความเสี่ยงด้านการผลิตและราคา และส่งเสริมการตลาดสมัยใหม่ และเพื่อแก้ไขปัญหาราคาสินค้าเกษตร โดยมีหน่วยงานรับผิดชอบได้แก่ กระทรวงเกษตรและสหกรณ์ กระทรวงอุตสาหกรรม และกระทรวงพาณิชย์ โดยมีการปฏิรูปโครงสร้างการผลิตภาคการเกษตร แบ่งเป็น 3 ระยะ ได้แก่ 1. ต้นทาง สนับสนุนโครงสร้างพื้นฐานด้านการผลิตทางการเกษตร พัฒนาศักยภาพการผลิตที่สอดคล้องกับความต้องการของตลาดและลดต้นทุนการผลิต รวมทั้งสร้างทักษะในการประกอบอาชีพทั้งในและนอกภาคเกษตรเพื่อเพิ่มรายได้ให้เกษตรกรรายย่อย 2. กลางทาง สร้างมูลค่าเพิ่มสินค้าทางการเกษตร เพื่อลดความเสี่ยงด้านการผลิตและราคา 3. ปลายทาง ส่งเสริมการตลาดสมัยใหม่และตลาดรองรับสินค้าเกษตรที่มั่นคง เช่น เกษตรอินทรีย์ เป็นต้น
อีกทั้ง ที่ประชุมรับทราบความคืบหน้าการดําเนินการของคณะอนุกรรมการขับเคลื่อนและปฏิรูปด้านทรัพยากรธรรมชาติ และสิ่งแวดล้อม การจัดการภัยพิบัติ และภาวะโลกร้อน ดังนี้ 1. ร่าง พ.ร.บ.คณะกรรมการนโยบายที่ดินแห่งชาติ พ.ศ. .... 2. ร่าง พ.ร.บ.ป่าชุมชน พ.ศ. .... 3. ร่าง พ.ร.บ.อุทยานแห่งชาติ พ.ศ. .... และ 4. ร่าง พ.ร.บ.สงวนและคุ้มครองสัตว์ป่า พ.ศ. .... ทั้งนี้ ปัจจุบันอยู่ระหว่างการพิจารณาของสํานักงานคณะกรรมการกฤษฎีกา และอยู่ระหว่างขั้นตอนของ สํานักเลขาธิการคณะรัฐมนตรี เพื่อเตรียมเสนอร่างต่อที่ประชุมคณะรัฐมนตรีเพื่อให้ความเห็นชอบตามลําดับ
จากนั้น ที่ประชุมรับทราบความคืบหน้าการดําเนินการของคณะอนุกรรมการขับเคลื่อนการแก้ปัญหาการรุกลําน้ําสาธารณะ (คลองลาดพร้าว) ซึ่งเป็นไปตามแผนและกรอบระยะเวลา พร้อมเร่งทําความเข้าใจกับประชาชนในชุมชนที่ยังไม่ให้ความร่วมมือส่งผลให้ประโยชน์ของการจัดระเบียบพื้นที่คลองลาดพร้าว เป็นไปตามวัตถุประสงค์ของรัฐบาลต่อไป
นอกจากนี้ ที่ประชุมรับทราบความคืบหน้าการดําเนินการของคณะอนุกรรมการขับเคลื่อนโครงการปรับภูมิทัศน์ริมแม่น้ําเจ้าพระยา เรื่องการจ่ายเงินช่วยเหลือและรื้อย้ายชุมชนรุกล้ําลําน้ํา รื้อย้ายบ้านเรือนที่ปลูกสร้างรุกล้ําแม่น้าเจ้าพระยา เพิ่มขึ้นจากเดิม 5 หลัง ได้แก่ ชุมชนมิตตคาม 1 จํานวน 3 หลัง และชุมชนมิตตคาม 2 จํานวน 2 หลัง ทั้งนี้จากเดิมรื้อย้ายได้ 142 หลัง จึงเพิ่มขึ้นเป็น 147 หลัง โดยจะรื้อย้ายเมื่อบ้านมั่นคง ปลูกสร้างแล้วเสร็จ และ โรงเรียนปิดเทอม ประมาณเดือน ต.ค. 2561
ต่อจากนั้น ที่ประชุมรับทราบความคืบหน้าการดําเนินการของคณะอนุกรรมการแก้ไขปัญหาการทําประมงผิดกฎหมาย ซึ่งมีความก้าวหน้าการดําเนินการของคณะอนุกรรมการฯ ดังนี้ 1. การจัดการกองเรือประมง 2. การติดตาม ควบคุมและเฝ้าระวังการทําประมง 3. ระบบตรวจสอบย้อนกลับ และ 4. การบังคับใช้กฎหมาย อาทิ การปรับปรุง logbook และการฝึกอบรมการใช้ logbook รูปแบบใหม่ให้แก่เจ้าหน้าที่และชาวประมง ทั้งนี้ได้ดําเนินการปรับปรุงแล้วเสร็จและอบรมใช้เจ้าหน้าที่ประจําศูนย์ PIPO บริการรูปแบบ One Stop Service จํานวน 32 แห่ง และชาวประมง 8,415 คนเข้าร่วม พร้อมรับทราบการจัดระบบอากาศไร้คนขับ (UAV) เพื่อใช้ตรวจสอบปัญหาการทําประมงผิดกฎหมายอีกด้วย
อีกทั้ง ที่ประชุมรับทราบความคืบหน้าการดําเนินการ ของคณะอนุกรรมการแก้ไขปัญหาการบินพลเรือน ดังนี้ 1. รายงานการตรวจสอบด้านความปลอดภัย การออกใบรับรองผู้ดําเนินการเดินอากาศใหม่ ดําเนินการเสร็จสิ้นและส่งมอบใบรับรองผู้ดําเนินการเดินอากาศใหม่ได้ทั้งสิ้น จํานวน 15 สายการบิน จากทั้งหมด 20 สายการบิน คือ บางกอกแอร์เวย์ ไทยแอร์เอเชีย การบินไทย นกสกู๊ต ไทยแอร์เอเชียเอ็กซ์ นกแอร์ ไทยสไมล์ ไทยไลอ้อนแอร์ สบายดีแอร์เวย์ส เอ็มเจ็ท เคไมล์ ไทย เวียตเจ็ท โอเรียนท์ไทย เอเชียแอตแลนติคแอร์ไลนส์ และ เอซีเอวิเอชั่น 2. รายงานการตรวจสอบด้านการรักษาความปลอดภัย ICAO ได้ตรวจสอบแผนการแก้ไขข้อบกพร่องตามที่ สํานักงานการบินพลเรือนแห่งประเทศไทย ยื่นเสนอ และแจ้งผลการตรวจแผนกลับมาเมื่อ 13 ก.พ. 61 พบว่าเป็นที่ยอมรับและน่าพอใจอย่างมาก
จากนั้น ที่ประชุมรับทราบความคืบหน้าการดําเนินการของคณะอนุกรรมการเพื่อบูรณาการโครงการฟื้นฟูเมืองชุมชนดินแดง ด้านการก่อสร้างและการพัฒนาโครงการฯ รองรับผู้อยู่อาศัยเดิม (ระยะที่ 1-4 จํานวน 6,546 หน่วย)
ตอนท้ายของการประชุมรับทราบความคืบหน้าการดําเนินการ โครงการปรับปรุงภูมิทัศน์บริเวณป้อมมหากาฬ กรุงเทพมหานคร โดยจัดเตรียมที่พักชั่วคราวบริเวณอาคารสํานักงานประปาแม้นศรี(เดิม) ให้ชุมชนเข้าพักอาศัยชั่วคราว และกรุงเทพมหานครได้ประสาน การเคหะแห่งชาติ ให้กับชุมชนที่สนใจเช่าซื้อห้องชุด "โครงการบ้านเอื้ออาทรนครชัยศรี" (ท่าตําหนัก) เป็นที่อยู่อาศัยถาวร และ และรับทราบความคืบหน้าโครงการของกระทรวงคมนาคม การจัดระเบียบรถรับจ้างสาธารณะ ประเภทรถแท็กซี่ เปิดตัว “Taxi Ok มิติใหม่แท็กซี่ไทย” ณ กรมการขนส่งทางบก เมื่อ 26 มกราคม 2561 โดยมีสถิติการดาวน์โหลดแอพพลิเคชั่น TAXI OK จํานวนทั้งหมด 69,684 ครั้งแบ่งเป็น ระบบปฏิบัติการ Andriod 37,787 ครั้ง ระบบปฏิบัติการ IOS 31,900 ครั้ง เฉลี่ยประมาณวันละ 2,000 ครั้ง (ข้อมูล ณ วันที่ 2 มีนาคม 2561)
ทั้งนี้ จากข้อมูลพฤติกรรมการเดินทางของผู้ใช้บริการรถ TAXI OK ที่ได้จากการกดเปิด–ปิดมิเตอร์ ทําให้กรมการขนส่งทางบกทราบว่า จุดที่มีผู้ใช้บริการรถ TAXI OK จํานวนมาก และควรมีการจัดจุดจอดรอรับผู้โดยสาร เพื่อรองรับผู้ใช้บริการในจุดต่างๆ ดังนี้ อันดับ 1. สวนจตุจักร ห้าแยกลาดพร้าว อันดับ 2. ถนนสุขุมวิท เทอร์มินอล21 BTS อโศก และ อันดับ 3. หมอชิต 2 สวนจตุจักร ซึ่งข้อมูลดังกล่าวจะนําผลการวิเคราะห์ไปสู่การปฏิบัติ และเพิ่มกําลังการผลิตรถแท็กซี่ใหม่ออกสู่ตลาดให้เพียงพอกับความต้องการของประชาชนต่อไป
..................................................................................
กลุ่มประชาสัมพันธ์และเผยแพร่ สํานักโฆษก